				Pirkimo sąlygų 2 priedas

SENIŪNIJŲ KOMPIUTERINIŲ DARBO VIETŲ PRIEŽIŪROS PASLAUGOS
TECHNINĖ SPECIFIKACIJA

1. PIRKIMO OBJEKTAS
1.1.  Kėdainių rajono savivaldybės administracija (Toliau – Perkančioji organizacija). Seniūnijų darbo vietų priežiūros paslaugos, apimančios kompiuterinės technikos, operacinių sistemų, programinės įrangos, periferinių įrenginių, naudotojų konsultavimo ir incidentų šalinimo paslaugas.
2. SĄVOKOS
2.1.  SLA – Paslaugų lygio susitarimas.
2.2.  Incidentas - Bet koks neplanuotas IT paslaugos sutrikimas arba jos kokybės sumažėjimas, dėl kurio vartotojai negali normaliai naudotis sistema, programa, tinklu ar įranga.
2.3.  Paklausimas - Naudotojo kreipimasis dėl informacijos suteikimo, konsultacijos, prieigos suteikimo, programinės ar techninės įrangos konfigūravimo, standartinio paslaugos veiksmo atlikimo ar kitos su IT paslaugomis susijusios užduoties, nesusijusios su IT paslaugos sutrikimu.
3. PASLAUGOS TEIKIMO VIETA
Paslaugos teikiamos:
1. 
3.1.  Kėdainių rajono savivaldybės seniūnijose:
3.1.1. Kėdainių miesto seniūnija - S. Jaugelio Telegos g. 2, Kėdainiai
3.1.2. Dotnuvos seniūnija - Vilties g. 19, Dotnuva, Kėdainių r.
3.1.3. Gudžiūnų seniūnija - Dotnuvėlės g. 1, Gudžiūnai, Kėdainių r.
3.1.4. Josvainių seniūnija - Kėdainių g. 9, Josvainiai, Kėdainių r.
3.1.5. Krakių seniūnija - Vilniaus g. 18, Krakės, Kėdainių r
3.1.6. Pelėdnagių seniūnija - V. Koncevičiaus g. 3, Pelėdnagiai, Kėdainių r.
3.1.7. Pernaravos seniūnija - Jadvygos Juškytės g. 26, Pernarava, Kėdainių r.
3.1.8. Surviliškio seniūnija - Kėdainių g. 29, Surviliškis, Kėdainių r.
3.1.9. Šėtos seniūnija - Kėdainių g. 6, Šėta, Kėdainių r.
3.1.10. Truskavos seniūnija - Liepų g. 2, Pavermenio k, Kėdainių r.
3.1.11. Vilainių seniūnija - Parko g. 6, Vilainiai, Kėdainių r.
4. PASLAUGŲ APIMTIS
4.1.  Registruoti incidentus
4.1.1. Priimti registracijas telefonu, el. paštu arba incidentų valdymo sistema;
4.1.2. Registruoti kiekvieną kreipimąsi;
4.1.3. Suteikti unikalų incidento numerį;
4.1.4. Paslaugas teikti darbo dienomis nuo 8:00 iki 17:00.
4.2.  Preliminarios prižiūrimos darbo vietos: 
	Objektas
	Aprašymas

	Kompiuterinės darbo vietos
	76 kompiuterinės darbo vietos

	Spausdintuvai
	67 spausdintuvai

	Daugiafunkciniai įrenginiai
	12 daugiafunkcinių įrenginių


Paklaida galima iki 20 proc.
4.3.  Šalinti incidentus
4.3.1. Diagnozuoti ir šalinti kompiuterinių darbo vietų techninės ir programinės įrangos sutrikimus;
4.3.2. Atkurti kompiuterinės darbo vietos veikimą po operacinės sistemos, programinės įrangos, tvarkyklių, naudotojo profilio ar periferinių įrenginių sutrikimų;
4.3.3. Atlikti pirminį gedimo įvertinimą ir, kai gedimo pašalinimas neįmanomas teikiant priežiūros paslaugas, pateikti Perkančiajai organizacijai motyvuotą informaciją dėl remonto, įrangos keitimo ar kitų reikalingų veiksmų.
4.3.4. Ne mažiau kaip 95 proc. incidentų išspręsti SLA ribose, mėnesinis SLA vykdymo lygis ne mažesnis kaip 95 proc.
4.4. Kompiuterio paruošimas 
4.4.1. Paruošti kompiuterį darbui pagal Perkančiosios organizacijos pateiktus reikalavimus ir teisėtai naudojamos programinės įrangos apimtį;
4.4.2. Įdiegti, sukonfigūruoti ir atnaujinti operacinę sistemą, tvarkykles, biuro, antivirusinę, naršyklių, dokumentų peržiūros, spausdinimo bei kitą darbo funkcijoms reikalingą programinę įrangą, jei tokia įranga ir licencijos yra suteiktos Perkančiosios organizacijos;
4.4.3. Sutvarkyti naudotojo darbo aplinką: prijungti prie domeno ar darbo grupės, sukurti ar atkurti naudotojo profilį, prijungti prie bendrų resursų, el. pašto, spausdinimo ir skenavimo įrenginių, pagal suteiktas prieigas;
4.4.4. Atlikti kompiuterio profilaktiką: pašalinti nereikalingą laikiną informaciją, patikrinti laisvą vietą, paleidžiamas programas, kenkėjiškos programinės įrangos požymius ir pateikti rekomendacijas dėl veikimo gerinimo;
4.4.5. Užtikrinti, kad parengta darbo vieta būtų perduodama naudotojui tvarkinga, veikianti ir paruošta įprastoms darbo funkcijoms atlikti.
4.5.  Tinklų priežiūra 
4.5.1. Diagnozuoti ir šalinti vietinio tinklo, interneto ryšio, darbo vietų prisijungimo, vidinių resursų pasiekiamumo ir ryšio kokybės sutrikimus seniūnijų darbo vietose;
4.5.2. Atlikti kompiuterių prijungimą prie laidinio ir belaidžio tinklo, tinklo lizdų, komutatorių, maršrutizavimo ar kitos naudojamos tinklo įrangos pirminę diagnostiką, nekeičiant tinklo architektūros, jeigu dėl to nėra atskiro Perkančiosios organizacijos nurodymo;
4.5.3. Fiksuoti pastebėtus tinklo infrastruktūros trūkumus ir pateikti pasiūlymus dėl jų pašalinimo, nurodant gedimo pobūdį, įtaką paslaugų teikimui ir rekomenduojamus veiksmus.
4.6.  Spausdintuvų ir kitų periferinių įrenginių priežiūra
4.6.1. Diegti ir konfigūruoti spausdintuvus, daugiafunkcius įrenginius, skenerius, kortelių skaitytuvus ir kitus darbo vietų periferinius įrenginius;
4.6.2. Šalinti spausdinimo, skenavimo, tvarkyklių, eilės, prisijungimo prie bendrinamų spausdintuvų ir naudotojų teisių sutrikimus;
4.6.3. Atlikti pirminę spausdintuvo ar daugiafunkcio įrenginio gedimo diagnostiką, patikrinti eksploatacinių medžiagų būklę ir informuoti Perkančiąją organizaciją apie reikalingus veiksmus, jei gedimas susijęs su garantiniu, specializuotu remontu ar eksploatacinėmis medžiagomis.
4.7.  Naudotojų konsultavimas ir vieno langelio principas
4.7.1. Paslaugos turi būti teikiamos vieno langelio principu: visi incidentai, konsultacijos ir užklausos priimami per vieną tiekėjo nurodytą aptarnavimo kanalą arba kanalų visumą, o tiekėjas pats organizuoja užklausos nukreipimą atsakingiems specialistams iki jos išsprendimo;
4.7.2. Konsultuoti naudotojus darbo vietų, programinės įrangos, spausdinimo, skenavimo, prisijungimo, tinklo ir kitais su pirkimo objektu susijusiais klausimais;
4.7.3. Informuoti naudotoją ir Perkančiosios organizacijos atsakingą asmenį apie incidento registravimą, eigą, būseną ir sprendimą.
4.8.  Nuotolinis ir kontaktinis paslaugų teikimas
4.8.1. Pirmiausia incidentas sprendžiamas nuotoliniu būdu, jeigu toks būdas yra tinkamas ir pakankamas incidentui pašalinti;
4.8.2. Jeigu incidento neįmanoma pašalinti nuotoliniu būdu arba būtina atlikti veiksmus paslaugų teikimo vietoje, tiekėjas privalo organizuoti gyvą apsilankymą seniūnijoje ar kitoje Perkančiosios organizacijos nurodytoje paslaugų teikimo vietoje;
4.8.3. Nuotolinės prieigos naudojamos tik gavus naudotojo ar Perkančiosios organizacijos atsakingo asmens sutikimą ir tik tiek, kiek būtina incidentui ar  paklausimui išspręsti.

5. SLA REIKALAVIMAI
5.1.  Tiekėjas privalo laikytis šių minimalių reagavimo ir sutrikimų pašalinimo terminų:
	Prioritetas
	Apibūdinimas
	Reagavimo terminas
	Sutrikimo pašalinimo arba laikino sprendimo terminas

	1. Kritinis
	Neveikia darbo vieta ar paslauga, dėl kurios naudotojas negali atlikti būtinų darbo funkcijų, arba sutrikimas daro poveikį kelioms darbo vietoms.
	Ne ilgiau kaip per vieną darbo valandą
	Ne ilgiau kaip per 4 darbo valandas arba suderinamas laikinas sprendimas

	2. Aukštas
	Sutrikimas reikšmingai riboja naudotojo darbą, tačiau yra laikinas darbo būdas arba sutrikimas veikia vieną darbo vietą.
	Ne ilgiau kaip per 4 darbo valandas
	Ne ilgiau kaip per vieną darbo dieną

	3. Vidutinis
	Sutrikimas riboja dalį funkcijų, bet naudotojas gali tęsti darbą.
	Ne ilgiau kaip per vieną darbo dieną
	Ne ilgiau kaip per 3 darbo dienas

	4. Žemas
	Konsultacija, konfigūravimas, profilaktinė užduotis ar nedidelis pakeitimas, netrukdantis įprastam darbui.
	Ne ilgiau kaip per 2 darbo dienas
	Ne ilgiau kaip per 5 darbo dienas arba pagal suderintą grafiką



1.1. 
5.1.1. SLA terminai skaičiuojami nuo incidento registravimo momento tiekėjo priežiūros sistemoje, el. paštu, telefonu ar kitu sutartyje nurodytu kanalu;
5.1.2. Jeigu incidento pašalinimas priklauso nuo trečiųjų šalių, gamintojo garantinio remonto, Perkančiosios organizacijos sprendimo, naudotojo pasiekiamumo, įrangos, licencijų ar eksploatacinių medžiagų pateikimo, terminas stabdomas tik tiek, kiek objektyviai būtina, apie tai pažymint incidente;
5.1.3. Tiekėjas privalo užtikrinti, kad kiekvienam incidentui būtų nurodyta būsena: užregistruota, vykdoma, laukiama informacijos ar priemonių, išspręsta, uždaryta.
5.2.  Mėnesinės ataskaitos perkančiajai organizacijai
5.2.1. Tiekėjas kas mėnesį, ne vėliau kaip iki kito mėnesio 5 darbo dienos, pateikia Perkančiajai organizacijai suteiktų paslaugų ataskaitą;
5.2.2. Ataskaitoje turi būti nurodyta: registruotų incidentų skaičius, incidentų prioritetai, sprendimo terminai, neišspręsti incidentai, pasikartojantys sutrikimai, atlikti kontaktiniai vizitai, nuotoliniai prisijungimai, profilaktiniai darbai, rekomendacijos dėl įrangos, tinklo, spausdintuvų, programinės įrangos ir saugumo gerinimo;
5.2.3. Ataskaita teikiama elektroniniu formatu, tinkamu peržiūrai ir saugojimui, o Perkančiosios organizacijos prašymu turi būti patikslinama pagal faktinius duomenis.
6. INFORMACIJOS SAUGA IR ASMENS DUOMENŲ APSAUGA
6.1.  Tiekėjas privalo laikytis konfidencialumo, asmens duomenų apsaugos, informacijos   saugos ir Perkančiosios organizacijos vidaus tvarkų, su kuriomis tiekėjas supažindinamas sutarties vykdymo metu;
6.2.  Tiekėjas turi tvarkyti tik tokius duomenis ir naudoti tik tokias prieigas, kurios būtinos konkrečiam paklausimui ar incidentui išspręsti;
6.3.  Tiekėjas negali kopijuoti, perduoti, saugoti ar kitaip naudoti Perkančiosios organizacijos informacijos ne sutarties vykdymo tikslais.
6.4.  Pasibaigus sutarties galiojimo laikotarpiui, tiekėjas privalo perduoti visą su paslaugų teikimu susijusią informaciją, incidentų istoriją, dokumentaciją, konfigūracijos duomenis ir rekomendacijas Perkančiajai organizacijai.


_________________________


